

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 13.decembrī Nr.688

(prot. Nr.38, 39.§)

**Par zemes vienības,**

**kadastra apzīmējums 05000014512, daļas nomas tiesības izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 " Publiskas personas zemes nomas un apbūves tiesības noteikumi" 32.punktu, 40.punktu, 139.punktu, Daugavpils pilsētas domes (turpmāk – Dome) 2008.gada 10.aprīļa saistošo noteikumu Nr.21 “Par neapbūvēta zemesgabala nomas maksas apmēru” 4.punktu, ņemot vērā Domes Pilsētbūvniecības un vides komisijas 2018. gada 23.oktobra sēdes protokola izrakstu Nr.10, Domes Īpašuma komitejas 2018.gada 6.decembra sēdes protokolu Nr.24 un Domes Finanšu komitejas 2018.gada 6.decembra sēdes protokolu Nr.34, atklāti balsojot: PAR – 12 (A.Broks, J.Dukšinskis, R.Eigims, A.Elksniņš, A.Gržibovskis, N.Kožanova, L.Jankovska, R.Joksts, V.Kononovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Nodot iznomāšanai Daugavpils pilsētas pašvaldības īpašumā esošās zemes vienības, kadastra apzīmējums 05000014512, Viestura, Lāčplēša un Mihoelsa ielu rajonā, Daugavpilī, daļu 36 m2 platībā (turpmāk-Zemesgabals) uz 5 (pieciem) gadiem - īslaicīgas būves-kioska novietošanai/uzturēšanai, rīkojot mutisku nomas tiesības izsoli.

2. Apstiprināt Zemesgabala nomas tiesības izsoles sākumcenu 612,00 EUR (seši simti divpadsmit eiro 00 centi**)** gadā.

3. Apstiprināt Zemesgabala nomas tiesības izsoles noteikumus.

4. Izveidot Zemesgabala nomas tiesības izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

Nekustamā īpašuma nodaļas vadītājs.

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs.

Komisijas locekļi: S.Kraine, Domes Īpašuma pārvaldīšanas departamenta juristes p.i.;

I.Ilarionova, Domes Īpašuma pārvaldīšanas departamenta

Nekustamā īpašuma izvērtēšanas vecākā speciāliste.

5 Izsoles komisijai veikt Zemesgabala nomas tiesības izsoli, pamatojoties uz šim lēmumam pievienotajiem izsoles noteikumiem,

6. Izsoles komisijai parakstīt Zemesgabala nodošanas - pieņemšanas aktu.

Pielikumā: Izsoles noteikumi ar pielikumiem.

Domes priekšsēdētāja 1.vietnieks *(personiskais paraksts)*  I.Prelatovs